cyanic-selkie/wikianc huggingface dataset:
Perkenan diraja
Majlis
Di United Kingdom, suatu rang undang-undang dipersembahkan untuk Perkenan Diraja apabila ia diluluskan oleh kedua-dua Dewan Rakyat dan Dewan Pertuanan. Secara alternatifnya, di bawah Akta-akta Parlimen 1949, Dewan Rakyat mempunyai kuasa untuk memaksa rang undang-undang dipersembahkan untuk Perkenan meskipun tidak diluluskan oleh Dewan Pertuanan. Walaubagaimanapun, Raja tidak menganalisa rang undang-undang tersebut sebelum membuat keputusan untuk memberi Perkenannya. Amalan yang biasa adalah bahawa Perkenan hanya dianggap sebagai formaliti semata-mata. Secara rasminya, Perkenan diberikan oleh Raja atau Pesuruhjaya Pertuanan yang diberikan kuasa untuk bertindak melalui surat paten. Ia boleh diberikan di dalam mahupun di luar Parlimen; dalam keadaan yang keduanya itu, setiap Dewan mestilah diberitahu secara berasingan terlebih dahulu sebelum rang undang-undang boleh berkuatkuasa.
Jurutulis Parlimen yang merupakan seorang pegawai daripada Dewan Pertuanan secara tradisionalnya menyatakan formula Anglo-Norman untuk menggariskan keputusan Raja. Peberian Perkenan Diraja untuk rang undang-undang hasilwan lazimnya disusuli dengan lafazan Le Roy remercie ses bons sujets, accepte leur benevolence, et ainsi le veult, yang diterjemahkan sebagai "Raja berterima kasih kepada rakyatnya, menerima sumbangan mereka, dan mahukannya sedemikian." Untuk rang undang-undang yang lainnya pula, formula yang digunakan hanyalah Le Roy le veult (Raja mahukannya sedemikian). Untuk rang undang-undang persendirian, frasa yang digunakan adalah Soit fait comme il est désiré (Biarlah seperti yang dimahukan). Formula untuk tidak Berkenan pula adalah Le Roy s'avisera (Raja akan mepertimbangkannya). Apabila pemerintahnya merupakan seorang wanita, La Reyne menggantikan Le Roy dalam ayat-ayat yang dilafazkan.
Bersama Di Hari Raya
Bersama Di Hari Raya adalah sebuah album kompilasi lagu hari raya yang dikeluarkan pada tahun 1985
Perkenan diraja
Majlis
thumb|left|180px|[[Henry VIII memperkenalkan kaedah baru untuk memberi Perkenan Diraja.]] Cara baru untuk memberikan Perkenan dicipta pada zaman pemerintahan Hentry VIII. Pada tahun 1542, Henry bercadang hendak memancung isterinya yang kelima yang dituduhnya berzina dan pemancungan ini diluluskan bukannya selepas perbicaraan tetapi oleh bill of attainder yang mana baginda terpaksa memberi Perkenannya selepas mendengar keseluruhan isi kandungan rang undang-undang berkenaan. Henry menyatakan bahawa "pengulangan Cerita dan jenayah yang sebesar ini" dalam pendegarannya "mungkin akan membuka semula Luka yang kini mulai menyembuh dalam Hati Diraja." Oleh yang demikian, Parlimen memasukkan suatu klausa dalam Act of Attainder berkenaan yang memperuntukkan bahawa Perkenan yang diberikan oleh Pesuruhjaya "ialah sebaik-baik" Perkenan yang diberikan oleh Raja dengan sendirinya. Prosedur ini hanya digunakan sebanyak lima kali dalam kurun ke-16, tetapi dengan lebih kerap semasa kurun ke-17 dan kurun ke-18, terutamanya apabila kesihatan George III mula merosot. Victoria menjadi Ratu terakhir untuk memberi Perkenannya pada tahun 1854.
Apabila memberikan Perkenan melalui Pesuruhjaya, Raja akan memberi kuasa kepada tiga atau lebih (lazimnya lima) kerabat yang merupakan ahli Majlis Privy untuk memberi Perkenan dengan menggunakan namanya. Pesuruhjaya Pertuanan sebagai wakil Diraja memakai Rob Parlimen berwarna merah dan duduk di atas kerusi antara Takhta dan Woolsack, dengan Yang di-Pertua dan ahli-ahli Dewan Rakyat di Bar of the Lords. Jurubaca Pertuanan membaca Suruhan dan kemudiannya Pesuruhjaya menyatakan "Rakan-rakan sekalian, dalam pada menjalankan tugas seperti yang diamanahkan Baginda Raja, dan melalui Suruhan yang telah dibaca, Kami dengan ini mengisyhtiharkan dan memberitahu kalian, Lords Spiritual dan Temporal dan Commons dalam Parlimen ini bersidang, bahawasanya Raja memberikan Perkenannya kepada beberapa Akta-akta yang dalam Suruhan ini disebut." Kemudiannya Jurutulis Mahkota menyatakan tajuk Akta dan Jurutulis Parlimen membalas dengan formula Norman Perancis yang sepatutnya.
Semasa dekad 1960-an, majlis perkenan melalui Suruhan tidak diamalkan lagi, dan kini hanya dilangsungkan sekali setahun pada penghujung sesi parlimen tahunan. Pada tahun 1960, Gentlmen Usher dari Batang Hitam tiba untuk memanggil Dewan Rakyat bersidang semasa perdebatan yang hangat, dan beberapa ahli dewan membantah kekacauan ini dengan tidak menghadiri majlis berkenaan. Ini berlaku sekali lagi pada tahun 1965 apabila Yang di-Pertua meninggalkan kerusi untuk pergi ke Dewan Pertuanan, beberapa ahli terus membuat ucapan. Oleh sebab ini, Akta Perkenan Diraja 1967 diluluskan untuk menghasilkan cara baru untuk mendapat Perkenan Diraja. Oleh ini, pemberian Perkenan oleh Raja secara sendirinya atau melalui Suruhan masih boleh dilakukan tetapi cara ketiga inilah yang dipakai setiap hari.
Apabila Akta diberi perkenan melalui Raja secara sendirinya atau melalui Pesuruhjaya Diraja yang dilantik olehnya, Perkenan itu disifatkan telah diberi pada waktu perkenan diisytiharkan dalam kehadiran kedua-dua Dewan bersidang. Apabila prosedur yang diperkenalkan oleh Akta Perkenan Diraja 1967 digunakan, Perkenan disifatkan telah diberikan apabila kedua-dua pegawai pesidang kedua-dua Dewan telah menerima Surat Paten daripada Raja yang memberi Perkenannya dan memberi notis mengenai ini kepada kedua-dua Dewan berkenaan. Maka, apabila setiap pegawai memberi notis pada masa yang berbeza {misalnya disebabkan satu Dewan tidak bersidang pada masa yang berkenaan), Perkenan disifatkan telah diberi apabila notis kedua telah diberikan. Ini adalah penting kerana di bawah Undang-Undang British satu Akta berkuatkuasa pada tarikh Perkenan Diraja telah diberikan dan ini bukanlah apabila surat paten telah ditandatangani atau apabila ia diberikan kepada pegawai-pegawai pesidang kedua-dua Dewan, tetapi pada tarikh kedua-dua Dewan maklum akan Perkenan yang telah diberi, melainkan sekiranya terdapat peruntukkan yang berbeza untuk permulaan kuatkuasa Akta berkenaaan.
Bebas daripada kaedah untuk menggariskan Perkenan Diraja, ia menjadi tanggungjawab Jurutulis Parlimen, apabila ia telah diberi notis kepada kedua-dua Dewan, bukan sahaja untuk mengendos Akta berkenaan di bawah nama Raja dengan formula Norman Perancis yang berpatutan, tetapi untuk mengesahkan bahawa Perkenan telah diberikan. Jurutulis ini kemudian menandatangani satu salinan Rang Undang-Undang itu dan meletakkan tarikh Perkenan Diraja telah diberi notis kepada kedua-dua Dewan antara teks klausa enakmen dan seksyen pertama Akta. Apabila satu Akta diterbitkan, tandatangan jurutulis tidak dimasukkan, sepertimana juga formula Norman Perancis, apabila pengendosan dibuat secara bertulis. Akan tetapi tarikh di mana Perkenan Diraja diberikan diberitahu dalam kurungan.
Scotland
ELIZABETH II dengan Nama Tuhan dari United Kingdom Great Britain dan Ireland Utara dan Jajahan Takluk Baginda yang Lainnya Ratu Ketua Pelindung Komenwel dan Pelindung Keimanan kepada ahli-ahli Parlimen Scotland Beta yang dipercayai dan disayangi Beta mengucapkan SALAM:
BAHAWASANYA telah ada beberapa Rang Undang-Undang yang telah diluluskan oleh Parlimen Scotland dan telah dipersembahkan kepada Beta untuk Perkenan Beta oleh Pegawai Pesidang Parlimen Scotland selaras dengan peruntukan Akta Scotland 1998 tajuk-tajuk pendeknya sebagaimanya yang telah dilektakkan di dalam Jadual berikut tetapi Rang Undang-Undang berkenaan tidaklah menjadi Akta-akta Parlimen Scotland mahupun mendapat status sebagai Undang-Undang tanpa Perkenan Beta yang diberikan oleh Surat Paten di bawah Cap Mohor Scotland (iaitu Cap Mohor Beta yang dilantik oleh Triti Kesatuan yang disimpan dan digunakan di Scotland sebagai pengganti Cap Mohor Besar Scotland) ditandatangani dengan tangan Beta sendiri dan direkodkan dalam Daftar Cap Mohor Beta dengan ini menyebabkan Surat Paten ini untuk dubuat dan telah menandatanganinya dan melaluinya Beta telah memberikan Perkenan Beta dan MEMERINTAHKAN JUGA Penyimpan Cap Mohor Scotland Beta untuk mengecap Surat Paten Beta dengan Cap Mohor berkenaan.
DENGAN INI DISAKSIKAN beta telah meyebabkan Surat-Surat Beta untuk menjadi Paten.
SAKSIKAN Beta pada ... hari bulan ... dalam tahun ke- ... Pemerintahan Beta.
Wales
Tindakan-tindakan Perhimpunan Kebangsaan Wales juga mesti diperkenankan oleh Raja. Seksyen 102 Akta Kerajaan Wales 2006 memestikan Jurutulis Perhimpunan untuk mempersembahkan Tindakan-tindakan yang diluluskan Perhimpunan selepas tempoh empat minggu semasanya Peguam Am Wales atau Peguam Negara boleh merujuk Tindakan berkenaan kepada Mahkamah Agung untuk keputusan sama ada tindakan ini terletak dalam bidang kuasa legislatif Perhimpunan berkenaan. Perkenan Diraja diberikan dengan Perintah dalam Majlis.
Ireland Utara
Di bawah seksyen 14 Akta Ireland Utara 1998 satu rang undang-undang yang telah diluluskan Perhimpunan Ireland Utara dipersembahkan kepada Raja oleh Menteri Ireland Utara untuk Perkenan Dirajanya selepas tempoh empat minggi di mana Peguam Negara untuk Ireland Utara dibenarkan merujuk rang undang-undang ini kepada Mahkamah Agung. Perkenan Diraja diberikan dengan cara surat paten dalam cara yang diletakkan dalam Perintah Ireland Utara (Pernenan Diraja untuk Rang Undang-Undang) 1999.
Tindakan Gereja England
Di bawah Akta Perhimpunan Gereja England (Kuasa-Kuasa) 1919, suatu Tindakan Synod Am Gereja England menjadi undang-undang apabila ia mendapat Perkenan Diraja dalam cara yang sama sebagaimana Akta Parlimen mendapat Perkenannya.
Dalam Alam Komanwel
Di negara-negara Komenwel yang lain, Perkenan Diraja diberikan atau tidak diberikan oleh Gabenor Jeneral sebagai wakil Raja. Oleh yang demikian, dalam negara-negara Komenwel ini, atau bahagian-bahagiannya (seperti wilayah, daerah dan lain-lain) Perkenan diberikan atau tidak diberikan oleh Gabenor atau Leftenan Gabenor. Satu Gabenor atau Leftenan Gabenor wilayah mungkin akan merujuk kepada Gabenor Jeneral, yang kemudiannya merujuk kepada Raja. Raja mempunyai kuasa untuk tidak membenarkan rang undang-undang yang telah mendapat Perkenan Diraja daripada wakil-wakilnya di negara-negara ini, tetapi kuasa ini lazimnya hanya boleh digunakan dalam suatu tempoh yang telah ditetapkan.
Seperti dalam United Kingdom, Perkenan Diraja secara kebiasaannya diberikan mengikut nasihat menteri-menteri kerajaan dan oleh yang demikian tidak lazim tidak diberikan. Dalam sesetengah hal, apabila Raja hendak melawat negara Komenwel ini, Perkenan mungkin ditangguh supaya Raja boleh Berkenan secara sendirinya.
Sejarah
Semenjak dekat 1920-an, Gabenor Jeneral bertindak mengikut nasihat menteri-menteri tempatan dan bukannya nasihat Kerajaan British. Sepertimana di United Kingdom, para menteri lazimnya mendapat sokongan badan perundangan dan mendapat keluluskan rang undang-undang; maka, mereka tidak lazim menasihati wakil Raja untuk tidak Berkenan. Kuasa untuk tidak Berkenan telah digunakan oleh Leftenan Gabenor Alberta, John C. Bowmen pada tahun 1937 dalam perkara tiga rang undang-undang yang diluluskan di bawah Kerajaan Kredit Sosial William Aberhart. Dua rang undang-undang cuba meletakkan bank-bank di bawah bidang kuasa provinsi, dan memasuki bidang kuasa kerajaan pusat. Rang undang-undang ketiga pula, iaitu Rang Undang-Undang Berita dan Maklumat Tepat, memaksa suratkhabar-suratkhabar setempat mencetak respons kerajaan dan ini mendapat tentangan kabinet provinsi. Ketidakpatuhan ketiga-tiga rang undang-undang ini kepada perlembagaan Kanada kemudiannya dipersetujui Mahkamah Agung Kanada dan Jawatankuasa Kehakiman Majlis Privy.
Majlis
Di negare-negara Komenwel, Perkenan boleh diberikan oleh Raja dengan sendirinya, tetapi Gabenor Jeberal secara sendirinya atau timbalan yang berlaku untuk Gabenor Jenerallah yang lazim memberi Perkenan. Dalam semua negara-negara Komenwel juga, Perkenan lazimnya diberikan di luar badan perundangan, dengan kedua-dua Dewan lazim diberukan notis yang berbeza.
Di Australia, majlis rasmi memberikan Perkenan di Parlimen tidak biasa digunakan semenjak awal kurun ke-20. Kini rang undang-undang dipersembahkan di kediaman Gabenor Jeneral oleh Dewan di mana rang undang-undang berasal. Gabenor Jeneral kemudiannya menandatangani rang undang-undang itu, menghantar mesej kepada Presiden Senat dan Yang di-Pertua Dewan Rakyat, yang kemudiannya memberitahu Dewan masing-masing tindakan Gabenor Jeneral itu. Amalan yang sama juga menjadi kebiasaan di New Zealand, di mana Gabenor Jeneral tidak memberikan Perkenan Diraja secara sendirinya semenjak tahun 1875.
Di Kanada, majlis tradisional untuk memberikan Perkenan di Parlimen lazim digunakan sehingga kurun ke-21, lama selepas ia ditamatkan di United Kingdom dan negara-negara Komenwel. Di bawah Akta Perkenan Diraja, 2002, yang baru, pendekatan alternatif yang memberikan Perkenan secara bertulis, dengan kedua-dua Dewan diberitahu secara berasingan, telah diperkenalkan. Sebagaimana yang diperuntukkan Akta berkenaan, Perkenan Diraja diberikan dalam Senat sekurang-kurangnya dua kali setahun: untuk appropriasi pertama dan untuk sekurang-kurangnya satu lagi akta, lazimnya tindakan tidak appropriasi yang diluluskan. Akan tetapi, Akta memperuntukkan bahawa pemberian Perkenan Diraja tidak terbatal dengan tidak menggunakan cara lama apabila digunakan. Perkenan boleh diberikan dalam Kamar Senat oleh Gabenor Jeneral atau secara lebih kebiasaannya Timbalan, iaitu Hakim Mahkamah Agung Kanada.
Kepulauan Channel
Leftenan Gabenor-Leftenan Gabenor Kepulauan Channel tidak memberikan Perkenan Diraja. Sebagai pengganti, Raja memberikan Perkenan Diraja terus melalui Perintah dalam Majlis. Perkenan diberikan atau tidak berdasarkan nasihat Menteri Keadilan United Kingdom. Sebagai contoh, baru-baru ini Perkenan tidak diberikan (oleh sebab tidak dibenarkan oleh Menteri) berlaku pada tahun 2007 berkenaan reformasi-reformasi Perlembagaan Chief Pleas of Sark. (Reformasi-reformasi yang telah dikaji semula kemudiannya diberikan Perkenan.)
Isle of Man
Prosedur-prosedur khas terpakai apabila perundangan yand diluluskan oleh Tynwald, badan perundangan Isle of Man, dibuat. Sebelum pemerintahan Pulau itu dibeli oleh Mahkota Britain pada tahun 1765, (sejarah Revestment), perkenan Tuan Man kepada Rang Undang-Undang dilakukan oleh sepucuk surat kepada Gabenor. Selepas tahun 1765, Perkenan Diraja pada mulanya dibuat melalui surat kepada Menteri kepada Gabenor, tetapi semasa Kabupaten British amalan memberi Perkenan Diraja melalui Perintah dalam Majlis dimulakan sehingga hari ini, meskipun terhad kepada kes-kes tertentu semenjak 1981.
Pada tahun 1981, suatu Perintah dalam Majlis memberikan kuasa kepada Leftenan Gabenor untuk memberi Perkenan Diraja kepada rang undang-undang yang diluluskan Tynwald. Leftenan Gabenor mestilah merujuk sebarang Rang Undang-Undang kepada Kementerian Keadilan untuk nasihat, yang mana baginda harus turuti, dan Perkenan untuk beberapa jenis Rang Undang-Undang masih disimpan oleh Raja, di mana cara lama digunakan untuk memberi Perkenannya.
Perkenan Diraja tidak mencukupi untuk memberikan kesan undang-undang kepada suatu Akta Tynwald. Melalui adat turun temurun suatu Akta tidaklah berkuakuasa sehingga ia dipromulgasikan di pendudukan terbuka Tynwald, lazimnya di Bukit Tynwald pada hari St. John (24 Jun) tetapi semenjak penggunaan kalendar Gregory pada tahun 1753 pada 5 Julai (atau pada hari Isnin berikutnya sekirana 5 Julai adalah hari Sabtu atau Ahad). Promulgasi secara asalnya merangkuni pembacaan Akta dalam bahasa Inggeris dan bahasa Manx, tetapi selepas 1865 pembacaan tajuk Akta dan sinopsis setiap seksyen memadai. Ini kemudiannya disusuli pada tahun 1895 kepada pembacaan tajuk dan memorandum tujuan Akta sahaja, dan sejak 1988 hanya tajuk pendek dan ringkasan tajuk panjang dibaca.
Prosedur darurat yang membenarkan suatu Akta untuk berkuatkuasa apabila diberikan Perkenan Diraja dilakukan dengan perisytiharan di persidangan biasa Tynwald bersyarat bahawa ia dipromulgasikan dalam masa 12 bulan, telah diperkenalkan pada tahun 1916; semenjak tahun 1988 ini menjadi tatacara kebiasaan, dan satu Akta tidak akan mempunyai kesan lebih daripada 18 bulan selepas Perkenan Diraja diisytiharkan di dalam Tynwald.
Semenjak tahun 1993, Synod Diocesan Sodor dan Man telah mempunyai kuasa untuk membuat Tindakan-Tindakan "berkenaan sebarang perkara yang berkenaan Gereja England di Pulau ini". Sekiranya diluluskan oleh Tynwald, suatu Tindakan "akan mempunyai kuasa dan kesan sebagai Akta Tynwald apabila Perkenan Diraja dilafazkan di Tynwald". Antara tahun-tahun 1979 dan 1993 Synod mempunyai kuasa yang serupa, tetapi terhad kepada penguatkuasaan Tindakan-Tindakan Synod Am Gereja England. Sebelum tahun 1994 Perkenan Diraja diberikan melalui Perintah-dalam-Majlis, tetapi sebagai Rang Undang-Undang kuasa untuk memberi Perkenan Diraja berkenaan Tindakan telah diberikan kepada Leftenan Gabenor Isle of Man. Suatu Tindakan tidak memerlukan promulgasi.
Wilayah jajahan seberang laut British
Gabenor-gabenor (atau Leftenan Gabenor) setiap Wilayah jajahan seberang laut British memberi atau tidak memberi Perkenan Diraja untuk perundangan wilayah yang berkenaan. Mereka juga boleh menangguh untuk memberi peluang kepada Raja membuat keputusan secara sendirinya. Apabila Hong Kong berada di bawah pemerintahan British dahulu, rang undang-undang yang diluluskan oleh Majlis Perundangan Hong Kong memerlukan perkenan diberikan oleh Gabenor Hong Kong. Selepas berlakunya Perpindahan kedaulatan Hong Kong menjadi wilayah pentadbiran khas Republik Rakyat China, rang undang-undang ditandatangani dan diproklamasikan oleh Ketua Eksekutif Hong Kong yang merupakan kedua-dua ketua kerajaan dan ketua negara, untuk menjadi ordinan.
Am
Dalam kebanyakan negara berpemerintahan raja atau ratu masa kini (seperti Belgium, Denmark, Jepun, Luxembourg, Thailand, Belanda, Norway dan Sepanyol), raja atau ratu bertanggungjawab memberikan kesan undang-undang kepada perundangan. Negara tertentu seperti Sweden lebih memberi pertanggungjawaban berkenaan kepada kerajaan atau pemerintah negara. Akan tetapi dalam kedua-dua situasi ini, prosesnya hanya bersifat rasmi sahaja, sama ada dari segi kelaziman atau menurut kata-kata perlembagaan masing-masing.
Belgium
Di Belgium, "sanction royale" mempunyai kesan yang serupa dengan Perkenan Diraja, dengan kerajaan bertanggungjawab sekiranya Raja tidak berkenan dengan cadangan undang-undang yang dikemukakan. Raja memproklamasikan undang-undang dan ini bermakna ia menerbitkan secara rasmi undang-undang yang diluluskan dan memerintahkan supaya ia dikuatkuasakan. Pada tahun 1990, apabila Raja Baudouin memberitahu kerajaan bahawa baginda tidak sanggup berkenan dengan undang-undang yang membenarkan keguguran bayi, Majlis Menteri-Menteri mengisytiharkannya tidak boleh menggunakan kuasanya mengikut kepentingan dirinya. Rang undang-undang berkenaan kemudiannya diperkenankan oleh kesemua mereka sebagai wakil Raja. Kedua-dua dewan dalam Parlimen Belgium kemudiannya mengisytiharkannya boleh menggunakan kuasanya pada keesokan harinya.
Jordan
Perlembagaan Jordan memberikan kuasa kepada Rajanya untuk tidak berkenan dengan undang-undang yang diluluskan parlimennya. Perkara 93 perlembagaan memberi sehingga enam bulan untuk menandatangani atau tidak apa jua perundangan yang dipersembahkan kepadanya oleh Perhimpunan Nasional negara itu; dan sekirannya tidak diperkenankan dalam masa sedemikian, Perhimpunan itu bolehlah membatalkannya dengan undian dua-pertiga kedua-dua dewan sekiranya tidak mahu undang-undang itu tidak berkuatkuasa (akan tetapi ia boleh dipertimbangkan semula dalam sesi kemudian). Sekiranya Raja gagal untuk bertindak dalam masa enam bulan selepas rang undang-undang dipersembahkan kepadanya, rang undang-undang itu menjadi undang-undang yang berkuatkuasa tanpa tandatangannya.
Liechtenstein
Liechtenstein membenarkan rajanya berkenan atau tidak mengikut suka hati sendirinya. Sebagai contoh: apabila Raja Hans Adam II tidak berkenan dengan rang undang-undang yang membenarkan keguguran bayi, baginda bertindak mengemukakan rang undang-undang yang memberikannya kuasa yang tidak terbatas kepada perkara formaliti semata-mata tetapi turut meminta kuasa yang lain juga, seperti kuasa untuk melantik hakim, baginda juga dilaporkan mengugut akan menjualkan negaranya kepada Bill Gates dan menamakannya semula sebagai Microsoft dan berpindah ke Austria bersama-sama keluarganya. Rang undang-undangnya lulus dan kini baginda mempunyai kuasa untuk tidak berkenan secara bebas.
Luxembourg
Sementara Luxembourg dahulunya memerlukan tandatangan Duc Besar untuk berkuatkuasa, hak ini kemudiannya dirampas daripadanya pada tahun 2008 selepas baginda memberitahu perdana menterinya yang baginda tidak sanggup menandatangani rang undang-undang yang membenarkan eutanasia dalam negara itu.
Belanda
Perkenan Diraja kepada undang-undang atau dekri diraja (Koninklijk Besluit) di negara Belanda hanya boleh diberikan oleh raja yang sedang memerintah. Dalam situasi di mana raja tidak dapat memerintah, seorang kabupaten akan menggunakan prerogatif ini, dengan "Raad van State" (Majlis Negara, serupa dengan Majlis Privy British) dibenarkan membuat sedemikian sekiranya tiada raja mahupun kabupaten. Setiap undang-undang atau dekri yang dipersembahkan kepada pemerintah harus mempunyai tandatangan satu atau lebih menteri yang bertanggungjawab atas undang-undang demikian. Selain daripada yang telah disebutkan di atas raja tidak dibenarkan memberi prerogatif ini kepada sesiapa yang lain.
Tidak seperti di United Kingdom, tiadanya Pesuruhjaya Pertuanan dan raja menandatangani undang-undang atau dekri dengan formula: "Gegeven te [plaats], [datum]" (bahasa Belanda: "Diberi di [tempat] pada hari bulan [tarikh]"). Apabila ini telah selesai, Menteri Keadilan dipertanggungjawab dengan menandatanganinya dan menerbitkannya di Staatscourant, atau Warta Negara yang merupakan terbitan digital.
Ada masanya Raja menunjukkan rasa tidak puas hatinya dengan melambatkan perkenannya terhadap undang-undang, dan sekurang-kurangnya satu Duta ke London, Dirk Stikker, terpaksa mennunggu sekian lama untuk dekri perlantikannya disebabkan Ratu Juliana tidak menyukainya. Tetapi semenjak pengenalan konsep kepertanggungjawaban menteri pada tahun 1848, semua undang-undang yang dicadangkan telah ditandatangani oleh ketua negara.
Norway
Perkara-perkara 77–79 perlembagaan Norway memberikan kuasa kepada Raja Norway hak untuk tidak berkenan kepada apa jua undang-undang yang diluluskan oleh Storting atau parlimen. Sekiranya raja hendak menggunakan kuasa ini, Perkara 79 memperuntukkan cara untuk mengatasinya: "Sekiranya Rang Undang-Undang diluluskan tanpa dipinda oleh kedua-dua sesi Storting, yang merupakan hasil dua pilihanraya berturut-turut dan dibezakan oleh sekurang-kurangnya dua sesi Storting, tanpanya ada Rang Undang-Undang berlainan yang diluluskan Storting dalam jangka masa antara yang pertama dan yang kedua, dan diberikan kepada Raja dengan petisyen bahawa Raja tidak seharusnya tidak berkenan dengan Rang Undang-Undang yang, selepas dibincangkan dengan mendalam sekali dan diputuskan Storting adalah bermanfaat, ia akan menjadi undang-undang meskipun Perkenan Diraja tidak diberikan sebelum Storting direhatkan." Prerogatif ini tidak pernah digunakan oleh Raja yang memerintah Norway semenjak kesatuannya dengan Sweden dibubarkan pada tahun 1905 walaupun kuasa ini pernah digunakan oleh Raja Sweden semasa kesatuan itu.
Sepanyol
Tajuk IV Perlembagaan Sepanyol 1978 memberikan kuasa untuk berkenan dan mempromulgasikan undang-undang kepada Raja Sepanyol, manakala Tajuk III berkenaan Cortes Generales, Bab 2 Pendrafan Rang Undang-Undang menggariskan kaedah di mana rang undang-undang diluluskan. Menurut Perkara 91, dalam masa lima belas hari kelulusan rang undang-undang oleh Cortes Generales, raja akan berkenan dan menerbitkan undang-undang itu. Perkara 92 memberikan kuasa kepada Raja untuk memanggil referandum menurut nasihat Perdana Menteri Sepanyol dan persetujuan Cortes.
Tidak wujudnya dalam perlembagaan peruntukan untuk tidak berkenan secara langsung; tetapi, tiadanya peruntukkan yang tidak membenarkan raja untuk tidak berkenan juga. Apabila media Sepanyol menanya Raja Juan Carlos sama ada baginda akan memperkenankan rang undang-undang yang membenarkan perkahwinan sesama jantina, baginda menjawab "Saya merupakan Raja Sepanyol bukannya Raja Belgium" – baginda titah berkias merujuk kepada Baudouin I dari Belgium, yang menolak rang undang-undang Belgium membenarkan keguguran kandungan. Raja Carlos memberikan Perkenan Dirajanya kepada Undang-Undang 13/2005 pada 1 Julai 2005 dan undang-undang ini diwartakan dalam Boletín Oficial del Estado pada 2 Julai dan seterusnya berkuatkasa pada 3 Julai 2005. Pada tahun 2010 pula, baginda memberi Perkenan Diraja kepada undang-undang yang membenarkan keguguran kandungan menurut suka pemintanya.
Pautan luar
.
Ketinggian
Ketinggian ialah ukuran jarak menegak yang lazimnya dibahagikan kepada dua kegunaan, iaitu ketinggian benda dari atas ke bawah, atau paras benda dari darat. Contohnya, boleh dikatakan "Tingginya bangunan tu" atau "Tingginya kapal terbang tu"; kedua-duanya memaksudkan ketinggian benda, iaitu "Ketinggian bangunan itu adalah 50 m" atau "Ketinggian kapal terbang itu adalah 10,000 m (dari darat)". Untuk menghuraikan betapa tingginya benda seperti kapal terbang atau puncak gunung dari paras laut, ketinggian ini juga dipanggil altitud. Ketinggian diukur sepanjang paksi menegak (y) dari satu titik ke satu titik.
Matematik
Model dimensi menentukan ketinggian sebagai dimensi ketiga, selain kepanjangan dan lebar. Apabila membentuk satah mengikut panjang dan lebarnya, kemudian membubuh garis yang bersilang dengan satah tersebut pada sudut 90 darjah, maka ketinggiannya diukur melalui garis itu.
Ketinggian juga memaksudkan:
Geologi
Walaupun ketinggian adalah nisbi kepada satah, kebanyakan ukuran ketinggian dalam dunia fizikal adalah berasaskan permukaan sifar yang dikenali sebagai paras laut. Altitud dan dongakan sama ertinya dengan ketinggian, biasanya mentakrifkan kedudukan suatu titik di atas paras laut min. Secara amali, paras laut di bawah daratan benua perlu dihitung mengikut ukuran graviti; terdapat beberapa kaedah penghitungan yang agak berlainan.
Geodesi
Daripada menggunakan paras laut, ahli geodesi lebih memilih untuk menentukan ketinggian dari permukaan elipsoid rujukan. Penentuan ketinggian mercu tanda geografi menjadi persoalan rujukan. Misalnya, gunung tertinggi dari segi dongakan dari paras laut ialah Gunung Everest yang terletak di sempadan Nepal dan Tibet; tetapi gunung tertinggi mengikut ukuran dari puncak ke tapak ialah Mauna Kea di Hawaii.
Sonsbeck
merupakan sebuah kawasan perbandaran terletak di daerah Wesel, North Rhine-Westphalia, Jerman.
Ketinggian
Budaya manusia
Ketinggian manusia tergolong sebagai bidang dalam ilmu antropometri. Variasi ketinggian dalam sesebuah kependudukan biasanya dipengaruhi oleh faktor genetik, manakala kelainan antara kependudukan pula selalunya terpengaruh oleh alam sekeliling.
Pertubuhan Bangsa-Bangsa Bersatu menggunakan ketinggian (antara statistik lain) untuk memerhati piawaian nutrisi di negara membangun. Dalam kependudukan manusia, ketinggian purata boleh menyarikan data rumit mengenai kelahiran, pembesaran, darjat sosial, pemakanan dan sistem penjagaan kesihatan dalam sesebuah kelompok. Namn begitu, ketinggian manusia tidak semestinya ada hubung kait langsung dengan khasiat, darjat sosial, dsb.
Taman Kanak-kanak Sevilla
Taman Kanak-kanak Sevilla atau nama ringkasnya TK Sevilla, merupakan sebuah Taman Kanak-kanak Swasta yang terletak di Jl.Pulomas Jaya, Jakarta Timur, Indonesia.
Taman Kanak-kanak Sevilla memiliki kod NPSN 20109684. Pada 2010, TK Sevilla memiliki jumlah pelajar yang tidak diketahui.. 2010
Kampung Pandan Mawar
Kampung Pandan Mawar merupakan sebuah kampung yang terletak di Melaka, dalam Melaka, iaitu sebuah negeri di Malaysia.
Poskod
Poskod yang digunakan di Kampung Pandan Mawar, Melaka, Melaka ialah 75250.
Puding
Di United Kingdom dan beberapa negara, perkataan puding boleh digunakan untuk menggambarkan kedua-dua hidangan manis dan savori. Kecuali yang layak, bagaimanapun, istilah sehari-hari penggunaan biasanya menandakan pencuci mulut; di United Kingdom, puding digunakan sebagai sinonim untuk pencuci mulut tentu. Puding manis yang pekat berasaskan kanji atau tenusu seperti puding nasi, kek kukus campuran seperti puding span Tetes dengan atau tanpa tambahan bahan-bahan seperti buah-buahan kering seperti dalam puding Natal. Hidangan savouri termasuk puding Yorkshire, puding hitam, puding lemak dan steak dan puding buah pinggang.
Di Amerika Syarikat dan beberapa bahagian Kanada, puding menandakan pencuci mulut berasaskan susu manis yang sama dengan konsisten sama dengan kastard berasaskan telur, kastard segera atau mousse, biasanya jenis yang komersial yang menggunakan tepung jagung, gelatin atau agen kolagen yang serupa seperti garis produk jenama Jell‑O.
Di negara-negara ini, puding dikenali sebagai kastard (atau dadih) jika mereka adalah dipekatkan oleh telur, blancmange jika dipekatkan dengan kanji, dan jeli jika berasaskan gelatin. Puding mungkin juga merujuk untuk hidangan lain seperti puding roti dan puding nasi, walaupun biasanya nama-nama ini berasal dari hidangan Inggeris yang asal.
Pautan luar
Resep puding coklat
Lapangan Terbang Pala
Lapangan Terbang Pala adalah sebuah lapangan terbang yang terletak di bandar Pala, Chad.
Brťov-Jeneč
Brťov-Jeneč merupakan sebuah kampung dan kawasan perbandaran yang terletak di daerah Blansko, wilayah Moravia Selatan, Republik Czech.
Fieux
Fieux  ialah komun di jabatan Lot-et-Garonne di bahagian Aquitaine, barat daya Perancis.
Aurora (mitos)
thumb|200px|right|Aurora e Titone: Aurora, dewi Fajar dan Tithonus, Putera Troy, dilukis oleh [[Francesco de Mura]]
Aurora adalah satu perkataan yang berasal dari bahasa Latin bermaksud fajar, dan merujuk kepada dewi fajar di dalam mitos Rom dan sajak-sajak Latin. Aurora boleh disamakan dengan dewa Greek iaitu Eos, meskipun Aurora tidak memiliki ciri-ciri dewa kuno yang agung.
Villers-Pater
Villers-Pater ialah komun di jabatan Haute-Saône di Perancis.
Velodrom Izu
Velodrom Izu adalah velodrom di Shizuoka, Jepun. Ia mempunyai trek berbasikal 250 meter dan kemudahan penonton untuk 3,600 orang. Ia dibuka pada tahun 2011, dan dipilih sebagai venue untuk menjadi tuan rumah acara berbasikal trek di Olimpik Musim Panas 2020 di Tokyo. Ini adalah satu-satunya velodrom 250 meter dalaman dengan permukaan kayu di Jepun, kerana velodrom lain di Jepun berada di luar yang panjangnya lebih dari 250 meter dan dengan permukaan aspal, khusus untuk keirin.
Masjid Bukit Minyak Tepi Jalan
Sejarah
Masjid Bukit Minyak Tepi Jalan digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap hari Jumaat.
Chancé
Chancé ialah komun di jabatan Ille-et-Vilaine di Brittany di barat laut Perancis.
Holovousy (Daerah Jičín)
Holovousy merupakan sebuah kampung dan kawasan perbandaran yang terletak di daerah Jičín, wilayah Hradec Králové
Cantabrana
Cantabrana merupakan sebuah kawasan perbandaran di Sepanyol di Burgos, di komuniti autonomi Castile dan León.
Le Pont-de-Planches
Le Pont-de-Planches ialah komun di jabatan Haute-Saône di Perancis.
Lumba basikal di Sukan Olimpik Musim Panas 2020
Pertandingan lumba basikal di Sukan Olimpik Musim Panas 2020 di Tokyo menampilkan 22 acara dalam lima disiplin.
Sejak pertandingan tahun 1896 yang menampilkan lima acara trek dan perlumbaan jalan raya sejauh 87 km dari Athens ke Marathon dan balik semula, berbasikal Olimpik secara beransur-ansur berkembang untuk merangkumi pertandingan wanita, basikal gunung dan BMX untuk mencapai 22 acara semasa.
Program berbasikal untuk edisi ini diperluas dengan 4 acara lebih banyak daripada yang diadakan pada tahun 2016. Gaya bebas BMX telah ditambahkan dalam program ini untuk pertama kalinya dan terdapat juga acara Madison yang kembali pada trek yang telah dikeluarkan dari program Olimpik pada tahun 2008.
Cengkaman Great Britain pada acara velodrom tumbuh buat kali pertama sejak 2008.; namun dengan tiga emas, tiga perak dan gangsa di dalam velodrom, dan basikal gunung yang berjaya dan kempen BMX di luarnya (tiga emas, perak dan gangsa) untuk Sukan Olimpik keempat berturut-turut, Great Britain menduduki tempat teratas pingat berbasikal dengan dua belas pingat, enam emas, diikuti oleh Belanda dengan dua belas pingat tetapi lima emas. Selain di antara mereka dua negara teratas yang memenangi separuh daripada semua pingat emas yang ditawarkan dalam sukan berbasikal; tidak ada negara lain yang menang lebih dari satu.
Venue
Berbasikal trek dirancang untuk venue sementara di Ariake. Untuk menjimatkan kos pembinaan $100 juta, diumumkan setelah berbulan-bulan rundingan bahawa venue untuk berbasikal trek akan menjadi velodrom yang ada di Izu. Kesatuan Berbasikal Antarabangsa (UCI) menentang laluan berbasikal trek bergerak sejauh 120 km di luar Tokyo ke Izu. UCI bimbang ia akan mengurangkan pengalaman Olimpik untuk atlet dan peminat. Akhirnya UCI bersetuju untuk ianya diubah. Persekutuan Berbasikal Jepun dan pihak berkuasa tempatan berkomitmen untuk menubuhkan pusat berbasikal sukan di Izu, membuat program berbasikal tempatan, dan mengembangkan sukan berbasikal.
Untuk berbasikal jalan raya, permulaan dan penamat awalnya dirancang di Imperial Palace Garden. Kemudian diumumkan bahawa penamat akan dilakukan di Fuji Antarabangsa Speedway dengan bermulanya perlumbaan jalan raya di Taman Musashinonomori.
Kelayakan
Jepun, sebagai negara tuan rumah, menerima satu tempat kuota yang dijamin setiap jantina dalam acara Perlumbaan BMX, Gaya bebas BMX, dan Berbasikal gunung dan dua tempat kuota setiap jantina dalam acara perlumbaan jalan raya (tidak ada tempat yang dijamin dalam percubaan masa jalan raya atau mana-mana acara trek).
Sebilangan besar kelayakan dilakukan melalui senarai kedudukan UCI, dengan beberapa tempat diperuntukkan melalui acara kejohanan dunia atau acara kelayakan kontinental.
Perlumbaan jalan raya
Laluan untuk perlumbaan jalan raya lelaki dan wanita diumumkan pada bulan Ogos 2018. Perlumbaan dimulakan di Taman Musashinonomori di Chofu, Tokyo barat dengan penamat di litar Fuji Speedway di wilayah Shizuoka. Perlumbaan jalan raya lelaki sepanjang 234 kilometer dengan ketinggian 4865 m. Perlumbaan wanita sepanjang 137 km dengan ketinggian 2692 meter.<ref name="course"
Bahagian pertama perlumbaan lelaki dan wanita sama. Laluan ini pertama kali melalui yang kebanyakannya rata-rata kawasan metropolitan Tokyo. Selepas 80 km terdapat pendakian panjang di Doushi Road dengan ketinggian 1000 m. Setelah sampai di Danau Yamanakako di Yamanashi dan menyeberangi Kagosaka Pass, terdapat 15 km cerunan yang pantas. Dari sini laluan berbeza untuk lelaki dan wanita.
Setelah turun, perlumbaan lelaki menuju ke lereng bawah Gunung Fuji, gunung tertinggi di Jepun, dengan pendakian sepanjang 14.3 km dengan kemiringan rata-rata 6.0%. Penunggang kemudian menuju ke bahagian Fuji Speedway, di mana mereka melintasi garisan penamat dua kali sebelum memasuki bahagian terakhir perlumbaan, yang merangkumi puncak Mikuni Pass pada jarak sekitar 30 km. Pendakian ini sejauh 6.8 km pada ketinggian 1159 meter dengan kemiringan rata-rata 10.2% termasuk bahagian mencapai 20%. Selepas pendakian, perlumbaan kembali ke Danau Yamanakako dan Kagosaka Pass sebelum tamat di litar Fuji Speedway.
Perlumbaan wanita tidak termasuk dua pendakian sukar di Gunung Fuji dan Mikuni Pass. Sebaliknya, perlumbaan tetap di litar Fuji Speedway, di mana para wanita menunggang 1.5 pusingan sebelum melintasi akhir garisan penamat.
Senarai episod Nessmania
Musim 1 (2022-2023)
{| class="wikitable" ! colspan="1" rowspan="2"|Episod ! colspan="1" rowspan="2"|Tajuk ! colspan="2" rowspan="1"|Tarikh siaran pertama !YouTube !! TV3 & TVS
Nasib
Soal Nasib dan Agama
Nasib tidak boleh diubah melalui kuasa manusia, tetapi manusia boleh mengubah nasib melalui kuasa yang lain. Daripada itu, agama lazimnya dianggap sebagai saluran untuk mengubah nasib. Ini adalah kerana agama dari satu segi ialah cara untuk berhubung dengan kuasa luar biasa. Dalam konteks ini, Kuasa luar biasa seperti Tuhan diharapkan dapat mengubah pekara yang tidak dikuasai oleh manusia. Contohnya, apabila seseorang itu menghadapi nasib yang buruk seperti mendapat sakit yang tidak diubati, barangkali beliau akan berdoa kepada Tuhan agar kuasa luar biasa ini dapat menyembuhkan badannya.
Terdapat juga mereka yang berpaling kepada sihir untuk mengubah nasib mereka. Dalam kes ini, sihir dianggap dapat memaksa sesuatu kejadian berlaku seperti yang dikehendaki oleh penyihir.
Pandangan Manusia Mengenai Nasib
Setiap manusia mempunyai pandangan diri mereka mengenai nasib. Sikap merekalah yang akan mempengaruhi pandangan mereka terhadap nasib. Contoh bagi pandangan ini adalah seperti berikut:
Mitos Norse
thumb|210px|right|Gambar Odin dan Valhalla
Mitos Norse mewakili awalan agama pra-Nasrani, kepercayaan, dan lagenda rakyat Scandinavia, yang juga dikenali sebagai kepercayaan Vanatrú atau Nordenism dan Ásatrú atau Odinism. Odin adalah orang yang sama dengan Wotan. Ini merupakan keseimbungan sistem kepercayaan Jerman kuno, yang selama beberapa abad sering digantikan dengan paksaan memeluk ugama Nasarani dibenua eropah. Dalam kebanyakan bahagian utara Eropah, dilindungi oleh laut Baltic, Laut Utara dan Lautan Atlantic penduduk Scandinavian berjaya bertahan daripada tuhan baru orang Nasarani untuk beberapa abad lagi. Uppsala di Sweden dengan kuilnya merupakan kubu terakhir tentangan teratur, tetapi diperkampungan terpencil, serpihan dari kepercayaan bertahan sehingga zaman moden.
Sumber
Kebanyakan mitos ini disampaikan secara lisan, dan kebanyakan daripadanya telah pun hilang. Bagaimanapun, sebahagian daripadanya telahpun dirakamkan oleh pengkaji Nasarani yang terpelajar "enlightened" seperti (khususnya) Snorri Sturluson di Eddas dan Heimskringla, yang menolak idea bahawa dewa pra-Nasarani adalah iblis. Mitos yang serupa dianuti di selatan.
Pengecualian kepada kekurangan dalam sumber dokumen berkaitan dengan mitos sosial Jerman awal boleh dijumpai dalam Kronikal Anglo-Saxon Chronicle, saga Beowulf dan Gesta Danorum oleh Saxo Grammaticus. Maklumat terhad wujud di Germania semasa pemerintahan Tacitus, tetapi Eddas kekal sebagai sumber maklumat utama masa kini.
Maharaja Frankish, Charlemagne dikatakan mengumpulkan koleksi penulisan pra-Nasarani Jerman yang luas, tetapi telah dimusnahkan dengan sengaja selepas kematiannya.
Edda tua "Elder Edda" (atau juga dikenali sebagai Poetic Edda) ditulis pada akhir abad ke-13. Ia mengandungi 29 puisi panjang, darimana 11 darinya berkenaan dewa Jerman, yang lainnya berkenaan hero lagenda seperti Sigurd the Volsung (Siegfried dari Nibelungenlied)kuno "medieval". Pengkaji cenderung memikirkannya sebagai ditulis kemudian daripada Edda lain, tetapi disebabkan kandungannya yang silam, ia dikenali sebagai Edda lebih tua.
Babakan, Wanayasa
Babakan merupakan sebuah desa yang terletak dalam (daerah) kecamatan Wanayasa, Kabupaten Purwakarta, Provinsi Jawa Barat, Indonesia.
Poskod
Poskod yang digunakan di Babakan adalah 41174. Terdapat buah desa di dalam daerah kecamatan Wanayasa.
Taman Kanak-kanak Silaparamitha
Taman Kanak-kanak Silaparamitha atau nama ringkasnya TK Silaparamitha, merupakan sebuah Taman Kanak-kanak Swasta yang terletak di Jl. Raya Cipinang Jaya No. 1A, Jakarta Timur, Indonesia.
Taman Kanak-kanak Silaparamitha memiliki kod NPSN 20112181. Pada 2010, TK Silaparamitha memiliki jumlah pelajar yang tidak diketahui.. 2010
Anjing pencarian dan penyelamatan
Penggunaan anjing dalam pencarian dan penyelamatan (SAR) ialah komponen bernilai dalam penjejakan di hutan, bencana semula jadi, kejadian korban besar, dan dalam mengesan orang hilang. Pengendali khusus dan anjing terlatih dengan baik diperlukan untuk penggunaan anjing dalam usaha pencarian dengan berkesan. Anjing pencarian dan penyelamatan biasanya bekerja dalam pasukan kecil berjalan kaki, tetapi boleh bekerja dari belakang kuda.
Anjing pencarian dan penyelamatan mengesan bau manusia. Sungguhpun proses tepat masih diselidik, prosesnya mungkin termasuk rakit kulit (sel kulit yang membawa bau yang tanggal daripada manusia hidup pada kadar kira-kira 40,000 sel seminit), peluh tersejat, gas pernafasan, atau gas penguraian dikeluarkan oleh tindakan bakteria terhadap kulit atau tisu manusia.
Kampung Kemubu, Dabong
Kampung Kemubu merupakan sebuah kampung yang terletak di Dabong, dalam negeri Kelantan Darul Naim, iaitu sebuah negeri di utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.
Poskod
Poskod yang digunakan di Kampung Kemubu, Dabong, Kelantan adalah 18200.
Kata hormat Jepun
Bahasa Jepun menggunakan sistem ucapan penghormatan, dipanggil keigo (敬語), yang merangkumi akhiran dan awalan penghormatan apabila merujuk kepada orang lain dalam perbualan. Akhiran dilampirkan pada akhir nama dan selalunya khusus jantina, manakala awalan dilampirkan pada permulaan banyak kata nama. Akhiran penghormatan juga menunjukkan tahap penutur dan hubungan individu yang dirujuk dan sering digunakan bersama-sama komponen lain ucapan penghormatan Jepun.
Akhiran kehormatan biasanya digunakan apabila merujuk kepada orang yang bercakap atau orang yang tidak berkaitan, dan tidak digunakan apabila merujuk kepada diri sendiri. Pengguguran akhiran membayangkan tahap keintiman atau persahabatan yang erat yang tinggi.
Seri Setia Mahkota
Seri Setia Mahkota (S.S.M.) merupakan pangkat yang tertinggi antara tiga pangkat dalam Darjah Yang Mulia Setia Mahkota Malaysia (YMSMM). YMSMM merupakan darjah keempat antara sepuluh darjah Anugerah Diraja Malaysia.
Anugerah S.S.M. membawa gelaran 'Tun' dan isteri penyandang bergelar 'Toh Puan'. Keanggotaan dalam darjah ini terhad kepada 25 orang, tidak termasuk warganegara asing yang dikurniakan sebagai anugerah kehormat.
Senarai watak Nessmania
Ini merupakan senarai watak dalam siri animasi Nessmania.
Masjid Bukit Tambun
Masjid Batu Tiga Jalan Sempadan merupakan sebuah masjid di Daerah Nibong Tebal, Pulau Pinang. Negeri Pulau Pinang terbahagi kepada enam daerah pentadbiran agama.
Bukovinka
Bukovinka merupakan sebuah kampung dan kawasan perbandaran yang terletak di daerah Blansko, wilayah Moravia Selatan, Republik Czech.
Majlis Raja-Raja
Majlis Raja-Raja (Tulisan Jawi: مجليس راج٢, nama bahasa Inggeris dipakai: Conference of Rulers ) merupakan sebuah badan rasmi yang ditubuhkan mengikut Perkara 38 Perlembagaan Malaysia sebagai tempat bagi Raja-Raja dan Yang di-Pertua - Yang di-Pertua Negeri bertemu dan berbincang. Dalam beberapa perkara yang tertentu, Perlembagaan Persekutuan memperuntukkan kerajaan supaya memperolehi nasihat daripada Majlis Raja-Raja. Urusan pemilihan dan pelantikan Yang di-Pertuan Agong juga terletak pada Majlis Raja-Raja. Selain itu, majlis ini merupakan kuasa tertinggi dalam hal ehwal Islam di Malaysia.
Majlis ini dianggotai oleh semua sembilan Raja Melayu dan empat Yang di-Pertua Negeri di Malaysia. Mengikut peraturan hanya Duli Yang Maha Mulia (DYMM) Raja-Raja sahaja yang layak mempengerusikan mesyuarat dan ia dipengerusikan mengikut giliran yang ada dalam susunan sebagaimana yang ditetapkan oleh Majlis. YAB Menteri Besar / Ketua Menteri hadir sebagai penasihat kepada DYMM Raja-Raja dan TYT Yang di-Pertua - Yang di-Pertua Negeri masing-masing. Seri Paduka Baginda Yang di-Pertuan Agong hanya berangkat hadir pada mesyuarat hari kedua dengan diiringi oleh YAB Perdana Menteri sebagai penasihat. Ini menjadikan mesyuarat ini sebagai mesyuarat ‘tertinggi’ di Malaysia. Walau bagaimanapun, Yang di-Pertuan Agong biasanya hanya hadir jika mesyuarat tersebut akan melantik Yang di-Pertuan Agong atau Timbalan Yang di-Pertuan Agong yang seterusnya atau ia membincangkan polisi negara. Timbalan Perdana Menteri tidak tergolong dalam Majlis Raja-Raja.
Penyimpan Mohor Besar Raja-Raja dilantik sebagai setiausaha Majlis Mesyuarat Raja-Raja.
Sejarah
Sejarah Majlis Raja-Raja bermula dengan penubuhan Majlis Raja-Raja Melayu bagi Negeri-Negeri Melayu Bersekutu. Pada 1 Julai 1896, Negeri-negeri Melayu Bersekutu yang terdiri daripada Negeri Perak, Selangor, Negeri Sembilan dan Pahang telah ditubuhkan. Sehubungan dengan itu, satu Majlis Raja-Raja Melayu bagi Negeri-Negeri Melayu Bersekutu telah ditubuhkan untuk membincangkan hal-ehwal dan kepentingan bersama dengan Pemerintah Inggeris.
Mesyuarat Pertama Majlis Raja-Raja Negeri Melayu Bersekutu, atau lebih dikenali sebagai Mesyuarat Durbar telah diadakan pada 13 - 17 Julai 1897 di Istana Iskandariah, Bukit Chandan, Kuala Kangsar, Perak. Durbar timbul daripada perkataan Urdu-Parsi (Durbar) yang membawa maksud istana raja. Durbar juga bermaksud perjumpaan atau persidangan umum yang diadakan oleh Raja-Raja ataupun gabenor atau wizurai British di India pada masa dahulu.
Raja-Raja Melayu yang hadir dalam mesyuarat Durbar tersebut ialah DYMM Sultan Idris Murshidul Aadzam Shah (Negeri Perak), DYMM Sultan Abdul Samad (Negeri Selangor), DYMM Tuanku Muhammad (Yang Di-Pertuan Besar Negeri Sembilan), dan DYMM Sultan Ahmad (Negeri Pahang).
Pihak Inggeris pula diwakili oleh Sir Charles Mitchell, Gabenor Negeri-Negeri Selat dan Pesuruhjaya Tinggi Negeri-Negeri Melayu Bersekutu, Sir Frank Swettenham (pengerusi mesyuarat), Residen Jeneral Negeri-Negeri Melayu Bersekutu, Hugh Clifford, Residen Inggeris di Pahang, J.P Rodgers, Residen Inggeris di Selangor dan W.H. Treacher, Residen Inggeris di Perak. Mesyuarat Durbar telah diadakan sebanyak 9 kali hingga tahun 1939.
Apabila Persekutuan Tanah Melayu ditubuhkan dalam tahun 1948, keahliannya ditambah dengan kemasukan Negeri-negeri Melayu Tidak Bersekutu iaitu Negeri Johor, Kedah, Perlis, Kelantan dan Terengganu. Namanya juga telah dipendekkan menjadi Majlis-Raja-Raja. Mesyuarat pertama bagi tempoh ini telah diadakan pada 18 Februari 1948 di Kuala Lumpur dan telah dipengerusikan oleh DYMM Sultan Ibrahim ibni Sultan Abu Bakar, Sultan Johor. Pihak Inggeris diwakili oleh Pesuruhjaya Tinggi Persekutuan Tanah Melayu. Antara Februari 1948 hingga Ogos 1957 mesyuarat Majlis Raja-Raja telah diadakan sebanyak 50 kali.
Selepas Persekutuan Tanah Melayu mencapai kemerdekaannya, negeri Melaka dan Pulau Pinang turut menjadi ahli dan ini diikuti pula oleh Sabah, Sarawak dan Singapura (1963-1965) apabila Malaysia ditubuhkan pada tahun 1963.
Mesyuarat Majlis Raja-Raja yang pertama selepas merdeka telah diadakan pada 30 dan 31 Oktober 1957 dan dipengerusikan oleh DYMM Sultan Syed Putra ibni Almarhum Syed Hassan Jamalullail, Raja Perlis. Mesyuarat Majlis Raja-raja ke-125 pula diadakan pada 15 - 16 Oktober 2008 di Terengganu.